Хәҙерге ваҡытта алдынғы скандинавист-филолог Е.А. Мельникова Синеус һәм Трувор исемдәренең   «үҙ нәҫеле» һәм «тоғро дружина» кеүек  интерпретацияһының тулы нигеҙһеҙлеген раҫлай. Уның фекеренсә, боронғо скандинавтар теле  менән таныш булмаған тарихсылар араһында ғына бындай версия раҫлана алған, сөнки был фразалар ябай морфология һәм боронғо скандинав  телдәренең синтаксисы нормаларына, шулай уҡ «нәҫел, тыуған-ырыу» һәм «дружина» мәғәнәһе булмаған hus һәм  vaeringi  һүҙҙәр семантикаһына тап килмәй.  XIX быуат уртаһында уҡ А. А. Куник һәм  һуңғараҡ Н. Т. Беляев Синеус һәм Трувор йылъяҙма исемдәренең  сығышын   Signjótr һәм  Þórvar[ð]r  боронғо скандинав сығышлы булыуын иҫбатлай. Е. А. Мельникова был исемдәр рунистик яҙмаларҙа һәм исланд антропонимиконда яҡшы билдәле булыуын күрһәтә. Шулай итеп, Повесть временных лет тексында Синеус менән Трувор шәхси исемдәргә ҡараған. Улай ғына ла түгел, В В. Фомин, Г З. Байер  бындай оҡшашлыҡтарҙы  үткәрмәй,  буталсыҡты бында  В. Я Петрухин индерә, ул Л М. Пятецкий телгә алған Готлиб Зигфрид Байер менән бер ҡасан да булмаған ғалим Иоганн Готфрид Байерҙы бутай.